पाएं अपने शहर की ताज़ा ख़बरें और फ्री ई-पेपरडाउनलोड करें
आखिरकार कोविड-19 की वैक्सीन आम लोगों को लगने का चौथा चरण बुधवार से शुरू होगा। ऐसे में अब 18 साल से 45 साल तक के लोगों को भी वैक्सीन लगाई जाएगी। हालांकि 18 से 45 वर्ष तक और 45 से अधिक उम्र के लोगों को वैक्सीन लगाने का सेशन अलग-अलग होगा। शुरुआत में जिला मुख्यालय पर एक ही केंद्र आवासीय खेलकूद संस्थान में 18+ वालों को वैक्सीन लगाई जाएगी। जिला मुख्यालय सहित जिले के अन्य 64 वैक्सीनेशन सेंटर्स पर 45+ आयु के लोगों का वैक्सीनेशन होगा।
बता दें कि जिले में 18+ आयु के कुल 6 लाख 33 हजार 50 लोगों को वैक्सीन लगाने का लक्ष्य निर्धारित किया गया है। हालांकि लक्ष्य के मान से जिले में वैक्सीन की उपलब्धता बहुत कम है। स्वास्थ्य विभाग के सूत्रों के अनुसार जिले में इस आयु वर्ग के लिए करीब ढाई हजार डोज ही उपलब्ध हैं। यही वजह है कि शुरुआत में 100 लोगों को ही कोविड-19 का टीका लगाने का लक्ष्य तय है। हालांकि 45+ आयु के लोगों के लिए करीब 11 हजार से अधिक डोज स्वास्थ्य विभाग के पास हैं।
जिला मुख्यालय पर 6 जगह लगेगी वैक्सीन पर 18+ के लिए एक ही केंद्र
बुधवार से जिला मुख्यालय पर कोविड-19 की वैक्सीन के लिए 7 केंद्र बनाए गए हैं। भोपाल नाका स्थित आवासीय खेलकूद संस्थान में 18+ के लिए वैक्सीन लगाई जाएगी। इसके साथ ही जिला अस्पताल के पास लुर्द माता स्कूल, गंज स्थित सुभाष उमावि और मंडी स्थित संजीवनी क्लीनिक पर भी 45+ को वैक्सीन लगाई जाएगी। इसके साथ ही अग्रवाल समाज और व्यापारी संघ के सहयोग से बड़ा बाजार स्थित अग्रवाल पंचायती भवन तथा रोटरी क्लब के सहयोग से तहसील चौराहा स्थित रोटरी भवन में भी 45+ लोगों को वैक्सीन लगाई जाएगी। मंगलवार को जिला मुख्यालय पर ही 2 केंद्रों पर 383 लोगों को वैक्सीन लगाई गई। इनमें 43 लोगों ने पहला और 340 लोगों ने वैक्सीन का दूसरा डोज लगवाया।
ऐसे होगा रजिस्ट्रेशन
सेंटर पर पहचान पत्र दिखाना होगा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn